KOMISIJOS REGLAMENTAS (EB) Nr. 52/2008
2008 m. sausio 22 d.
leidžiantis pradėti naudoti metinę tarifinę kvotą, taikomą tam tikroms į Europos bendriją importuojamoms iš perdirbtų žemės ūkio produktų, nurodytų Tarybos reglamente (EB) Nr. 3448/93, pagamintoms Islandijos kilmės prekėms 2008 ir vėlesniais metais
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. gruodžio 6 d. Tarybos reglamentą (EB) Nr. 3448/93, nustatantį prekybos tvarką, taikomą tam tikroms iš perdirbtų žemės ūkio produktų pagamintoms prekėms (1), ypač į jo 7 straipsnio 2 dalį,
atsižvelgdama į 1999 m. birželio 21 d. Tarybos sprendimą 1999/492/EB dėl Europos bendrijos ir Islandijos Respublikos susitarimo sudarymo pasikeičiant raštais dėl Europos ekonominės bendrijos ir Islandijos Respublikos susitarimo protokolo Nr. 2 (2), ypač į jo 2 straipsnį,
kadangi:
(1)
Sprendimu 1999/492/EB patvirtintame Europos bendrijos ir Islandijos Respublikos susitarime pasikeičiant laiškais dėl Europos ekonominės bendrijos ir Islandijos Respublikos susitarimo 2 protokolo sudarymo nustatyta metinė tarifinė kvota, taikoma iš Islandijos importuojamiems konditerijos gaminiams iš cukraus, šokoladui ir kitiems maisto produktams, turintiems kakavos. Būtina leisti pradėti naudoti minėtą kvotą 2008 ir vėlesniais metais.
(2)
1993 m. liepos 2 d. Komisijos reglamente (EEB) Nr. 2454/93, išdėstančiame Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (3), nustatytos tarifinių kvotų administravimo taisyklės. Tikslinga numatyti, kad šiuo reglamentu leistos naudoti tarifinės kvotos būtų administruojamos laikantis šių taisyklių.
(3)
Šiame reglamente numatytos priemonės atitinka Horizontaliųjų klausimų dėl prekybos I priede neišvardintais perdirbtais žemės ūkio produktais vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Priede išvardintoms į Bendriją importuojamoms Islandijos kilmės prekėms, neviršijant nurodytų metinės kvotos ribų, nuo 2008 m. sausio 1 d. iki gruodžio 31 d. ir vėlesniais metais taikomi tame pačiame priede nustatyti muitai.
2 straipsnis
1 straipsnyje nurodytą tarifinę kvotą administruoja Komisija, laikydamasi Reglamento (EEB) Nr. 2454/93 308a, 308b ir 308c straipsnių.
3 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Jis taikomas nuo 2008 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. sausio 22 d.